**Personas datu apstrāde apmeklētāja pieņemšanas kvalitātes kontroles un Maksātnespējas kontroles dienesta darbības tiesiskuma nodrošināšanai, veicot audioierakstu**

Maksātnespējas kontroles dienests informē, ka apmeklētāju pieņemšana Maksātnespējas kontroles dienestā tiek organizēta atbilstoši iekšējā normatīvā aktā „Apmeklētāju pieņemšanas kārtība” noteiktajam, kurā, citastarpā, paredzēta personas datu apstrāde - audioieraksta veikšana apmeklētāja pieņemšanas laikā. Ņemot vērā, ka konkrētās datu apstrādes (audioieraksta veikšana) tiesiskais pamats nav Vispārīgās datu aizsardzības regulas 6.panta 1.punkta a) apakšpunkts - datu subjekta piekrišana, ja pieteiksieties un ieradīsieties uz pieņemšanu Maksātnespējas kontroles dienestā (klātienē vai attālināti), Jums netiks vaicāta piekrišana audioieraksta veikšanai pieņemšanas laikā, bet Jūs par to tiksiet informēti.

**Personas datu apstrādes tiesiskais pamats un nolūks:**

Tiesiskais pamats: Vispārīgās datu aizsardzības regulas 6.panta 1.punkta e) apakšpunkts - apstrāde ir vajadzīga, lai izpildītu uzdevumu, ko veic sabiedrības interesēs vai īstenojot pārzinim likumīgi piešķirtās oficiālās pilnvaras.

Iesniegumu likums, u.c. normatīvie akti.

Datu apstrādes nolūks:

Apmeklētāja pieņemšanas kvalitātes kontroles un Maksātnespējas kontroles dienesta darbības tiesiskuma nodrošināšanai.

**Personas datu ieguves avots:**

Personas datus šīs datu apstrādes ietvaros Maksātnespējas kontroles dienests iegūst no paša datu subjekta (apmeklētājs, kurš pieteicies uz pieņemšanu Maksātnespējas kontroles dienestā (klātienē vai attālināti) atbilstoši Maksātnespējas kontroles dienesta iekšējā normatīvajā aktā „Apmeklētāju pieņemšanas kārtība” noteiktajai kārtībai). Personas datus iegūst, veicot personas balss ierakstu apmeklētāja pieņemšanas (klātienē vai attālināti) laikā.

**Personas datu kategorijas:**

Personas (apmeklētāja un personas, kura pieņem apmeklētāju) balss ieraksts, balss ierakstā minēto personu dati.

**Esošās un paredzamās personas datu saņēmēju kategorijas** (personas, kurām veiktais audioieraksts būs/var būt pieejams):

* Maksātnespējas kontroles dienesta direktors un saskaņā ar Maksātnespējas kontroles dienesta direktora rezolūciju noteiktie Maksātnespējas kontroles dienesta nodarbinātie.
* Normatīvajos aktos noteiktajos gadījumos un kārtībā audioieraksts var tikt nodots attiecīgām valsts pārvaldes iestādēm, tiesībaizsardzības iestādēm un tiesai.

**Audioieraksta glabāšanas ilgums:**

Audioierakstu glabā Maksātnespējas kontroles dienestā kopā ar apmeklētāja pieņemšanas protokolu 5 gadus no ieraksta veikšanas brīža, un pēc šī termiņa notecējuma ierakstu dzēš.

Strīda, kas varētu rasties saistībā ar audioierakstā atspoguļoto informāciju, rašanās un tā risināšanas gadījumā, audioierakstu glabā līdz lietas izskatīšanai un lēmuma pieņemšanai normatīvajos aktos noteiktajā kārtībā.

**Vispārīga informācija** par Maksātnespējas kontroles dienesta veikto personas datu apstrādi šim un citiem datu apstrādes nolūkiem, tās drošību, personas datu apstrādātāju piesaisti, datu glabāšanas un dzēšanas nosacījumiem, un informācija par datu subjekta tiesību īstenošanas iespējām attiecībā uz Maksātnespējas kontroles dienesta veikto datu apstrādi, ir atrodama šīs Privātuma politikas vispārīgajā sadaļā.